Pozdravljeni učenci in učenke 5. b razreda! Pozdravljeni spoštovani starši!

Oglašam se vam v 3. tednu pouka na daljavo oziroma od doma. Dva tedna sta za nami. Zmogli smo! Verjamem in zaupam nam vsem skupaj, da bomo zmogli tudi v naslednjih tednih.

Vem, da smo v teh dneh malce zmedeni, saj smo velik del dneva priklenjeni pred večje ali manjše štirikotne zaslone. Tudi jaz, verjemite! Bolje mi gre pouk »v živo«. Pogrešam neposreden stik z vami.

Ampak tudi od doma nam gre dobro. Ohranjamo stik, sodelujemo, se učimo na drugačen način. Učimo se tudi pomembnih življenjskih veščin, kot so samodisciplina, dogovarjanje, usklajevanje, … Ohranjajte medsebojne stike na daljavo, pokličite se, pomagajte drug drugemu in kljub temu, da ostajate doma, ohranjajte bližino.

Dragi učenec, učenka 5. b!

Da bi ti delo doma olajšala, se trudim izbirati vsebine/poglavja, ki jih boš ob uporabi učbenikov, samostojnih delovnih zvezkov in e-gradiv zmogel/zmogla usvojiti čim bolj samostojno. Prepričana sem, da ti oblikovanje tedenskega in dnevnega urnika ne dela več težav. Prilagodi ga urniku svojih staršev, bratov, sester.

Sprotno delo, vsak dan po malem, naj bo tvoje vodilo. »Vaja dela mojstra, mojster dela vaje!« Zato ponavljaj in utrjuj, kar si se do sedaj naučil/a in tudi za nazaj.

Izkoristi dneve za branje, gibanje v naravi, druženje z družino in igro.

Spoštovani starši!

Iskrena hvala, ker vaše otroke motivirate, spodbujate, usmerjate, ohranjate stik s šolo in pošiljate slikovna gradiva.

Pazite nase in drug na drugega!

Draga Jeretina Anžin, razredničarka 5. b

|  |
| --- |
| **SLOVENŠČINA****od 30. 3. do 3. 4. 2020** |
| **VSEBINA:** * **KAKO OPIŠEMO LJUDSKI OBIČAJ?**
* **KAKO POVZAMEMO VSEBINO OPISA LJUDSKEGA OBIČAJA?**

Le kdo ne mara pustovanja, slovenskega **LJUDSKEGA OBIČAJA**, ki preganja zimo in kliče pomlad? Ljudski običaj je navada ali šega ob praznikih, delu ljudi nekoč, ki se prenaša iz roda v rod. V slovenskih krajih potekajo prireditve, na katerih lahko spoznavaš različne ljudske običaje: kurentovanje, jurjevanje, spuščanje luči v vodo – gregorjevanje, kravji bal, ...Kaj je **ŠKOROMATIJA**? **KJE** ohranjajo ta ljudski običaj? Kdo so **UDELEŽENCI** škoromatije? Katere **PRIPOMOČKE** uporabljajo? **KDAJ** se običaj začne? Kakšen je **NAMEN** škoromatov? Kakšen je **POLOŽAJ** običaja danes? * Odgovore na vprašanja boš našel/našla **v opisu ljudskega običaja**. Z reševanjem nalog v samostojnem delovnem zvezku, se boš naučil/a, kako naredimo **načrt za opis** in kako **opis ljudskega običaja** napišemo.
* Preden greš reševati naloge v SDZ, si oglej posnetek na naslednji povezavi:

<https://www.youtube.com/watch?v=3nc-3V5EaiI>* Pozorno preberi besedilo o škoromatiji v SDZ na str. 40.
* **Reši naloge v SDZ od str. 40 do str. 49** (Izpusti str.: 43, 44, 47; na str. 48 izpusti 7. nalogo.) Pri 3. nalogi na str. 41 odgovore piši v povedih.
* V zvezek za SLJ prepiši miselni vzorec, ki ga najdeš v SDZ na strani 49. Dopolni ga s ključnimi besedami. Razvrsti jih po vrstnem redu od 1 do 8.

**KLJUČNE BESEDE:** IME OBIČAJA, PRIPOMOČKI, NAMEN, ČAS, UDELEŽENCI, OKOLJE IN PROSTOR, POLOŽAJ OBIČAJA DANES, DEJAVNOSTI UDELEŽENCEV**ZA USTVARJALNEJŠE:**Pokliči babico/dedka ali se pozanimaj pri starših, kateri ljudski običaj so imeli v otroštvu najraje in kako je potekal. Opiši ga. Opis običaja pošlji na moj e-naslov **do 3. 4. 2020**. |

|  |
| --- |
| **MATEMATIKA****od 30. 3. do 3. 4. 2020** |
| **VSEBINA:*** **LIKI IN TELESA**
* **SIMETRIJA**
* **Ponavljaj in utrjuj pisno deljenje.** Čez teden si razporedi, koliko računov pisnega deljenja na dan boš izračunal/a. **Račune prepiši v zvezek za MAT. Naredi tudi preizkuse.**

**214 : 12 = 5172 : 49 =****519 : 37 = 9162 : 72 =****9134 : 73 = 6910 : 46 =****3145 : 59 = 1756 : 93 =*** Reši naloge v SDZ od str. 33 do str. 35**. Ponovil/a boš o likih in telesih.**
* Z reševanjem nalog v SDZ od str. 105 do str. 109 boš ponovil/a o **simetriji. Risal/a boš simetrale in dopolnjeval/a zrcalne slike.**

Simetrala je ravna črta, ki poteka po sredini lika in ga razdeli na dva zrcalno enaka dela. Simetrale rišemo z ravnilom. * Za ponovitev o simetriji si lahko ogledaš posnetek na naslednji povezavi:

<https://www.youtube.com/watch?v=YGo53dKkyFU>Rešene naloge v SDZ in rešitve računov pisnega deljenja bomo pregledali, ko se vrnemo v šolo. |

|  |
| --- |
| **DRUŽBA****od 30. 3. do 3. 4. 2020** |
| **VSEBINA:*** **PREBIVALCI SLOVENIJE**

C:\Users\Draga\Documents\sola\slike\grb_slo.pngV naši državi ne živimo le **Slovenci**, ampak tudi **državljani drugih držav**, **dve narodni skupnosti** in **romska skupnost**. Vsem so zagotovljene **enake človeške pravice** in **temeljne svoboščine**.Kdo živimo v Sloveniji? Kaj je narodna skupnost? Kaj je narodno mešano območje? Kaj je romska skupnost? Zakaj se selimo? * Odgovore na vprašanja boš našel/našla v učbeniku od str. 102 do str.104. Učil/a se boš z besedilom.

**Naj te spomnim, kako se učimo z besedilom (učbenikom):**1. Preberi **naslov**.
2. Preberi **podnaslove**, **poglej slike, fotografije in preberi besedilo ob njih**.
3. Pomisli, **kaj o tem že veš**.
4. Besedilo **preberi po delih** (1. podnaslov, nato 2. podnaslov, …)
5. Poišči, kaj je v besedilu neznanega (npr. beseda, ki je ne razumeš). Izpiši si. Prosi starše ali učiteljico po e-pošti za pojasnilo.
6. **Preberi** še enkrat. Sproti **išči ključne besede**. **Podčrtaj jih**.
7. **Naredi miselni vzorec** ali **oporne točke**.
8. Ob miselnem vzorcu ali opornih točkah **ponavljaj in utrjuj**.
* V zvezek naredi miselni vzorec ali zapis po točkah. (Zapise bomo pregledali po prihodu v šolo.)
* Za ponavljanje in utrjevanje reši naloge v SDZ od str. 118 do str. 121.
 |

|  |
| --- |
| **NARAVOSLOVJE IN TEHNIKA****od 30. 3. do 3. 4. 2020** |
| **VSEBINA:*** **SNOVI RAZLIČNO SHRANJUJEMO**

**V prejšnjem tednu si dobil/a naravoslovno obrazložitev, podprto z znanstvenimi dokazi, zakaj je pametno imeti učne pripomočke v torbi zložene, zakaj je koristno zložiti stvari v predalih, oblačila v omarah, knjige na knjižnih policah, igrače, zlagati tetrapake, … Ne zaradi teženja staršev in učiteljev, temveč, ker zložene stvari zavzamejo manj prostora. Znanstveno dokazano! Ugotovil/a si, da za enim računalnikom hkrati ne morete biti ti, brat, sestra in še starši, kajti DVE TELESI NE MORETA BITI HKRATI NA ISTEM MESTU. Zato se je brez veze prepirati. Dogovarjaj se!** V tem tednu bodi detektiv/detektivka in raziskuj, kje in v čem **shranjujete snovi**.* **Najprej pozorno preberi detektivski priročnik v učbeniku na str. 84 in 85. Ko vse dobro proučiš, se loti raziskovanja.**
* V zvezek za NIT preriši tabelo, ki jo dopolni po zgledu. (Naslov v zvezku: **SNOVI RAZLIČNO SHRANJUJEMO**)

|  |  |  |
| --- | --- | --- |
| **SNOV/PREDMET** | **AGREGATNO STANJE** | **EMBALAŽA/PROSTOR** |
| kolo | trdno | garaža |
| olivno olje | tekoče | steklenica |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

 |
| Če med raziskovanjem naletiš na kakšno **embalažo**, ti bodo starši hvaležni, če jo boš pospravil/pospravila ne ustrezno mesto. |

|  |
| --- |
| **LIKOVNA UMETNOST in GOSPODINJSTVO****od 23. 3. do 27. 3. 2020** |
| **GOS**: V tem tednu te vabim na **»kuharski izziv«.** Pripravi jed, napitek, speci sladico, kruh, … iz sestavin, ki jih imate doma. Izberi specialitete za katere si *»master chef«.* Ne pošiljaj staršev v trgovino in tudi ti ostani doma!V Wordu napiši recept, prilepi fotko in pošlji na moj e-naslov. **Pa ne pozabi za seboj pospraviti kuhinje in na gospodinjska opravila v tem tednu!****LUM**: Iz naravnih materialov na sprehodu ali doma na dvorišču oblikuj zanimive podobe. Uporabi znanje o simetriji. **Fotografiraj. (Fotografijo shrani za spomin.)** |

|  |
| --- |
| **Pogrešaš/pogrešate nogomet na jarškem igrišču?**Povabi družino in se v stanovanju po nogometno in plesno razmigajte ob WAKA WAKA.Posnetek glasbe s plesnimi koraki najdeš na naslednji povezavi:<https://www.youtube.com/watch?v=gCzgc_RelBA> |